b'\n_START_ARTICLE_\nLehi\n_START_PARAGRAPH_\nLehi je bila cionisti\xc4\x8dka teroristi\xc4\x8dka skupina koja je djelovala tijekom britanskog mandata u Palestini 1940-ih._NEWLINE_Lehi je osnovan pod nazivom Lo\xe1\xb8\xa5ame \xe1\xb8\xa4erut Yisrael (Izraelski borci za slobodu), kada su napustili Irgun, od strane \xc5\xbeidovskih gerilskih vojnika u Palestini koji su po politi\xc4\x8dkim stavovima bili blizu revizionisti\xc4\x8dkom dijelu cionisti\xc4\x8dkog pokreta. Razlog za to je bio \xc5\xa1to je Irgun uspostavio primirje s britanskim vojnim snagama tijekom Drugog svjetskog rata, dok su \xc4\x8dlanovi Lehia htjeli nastaviti oru\xc5\xbeanu borbu. Lehi je \xc4\x8dak imao i neuspjeli poku\xc5\xa1aj uspostave suradnje s nacistima. Britanci su nazivali ovu grupaciju i Stern liga, po njihovom zapovjedniku Avrahamu Sternu, kog su Britanci ubili 1942._NEWLINE_\xc4\x8clanovi Lehia le\xc5\xbeali su iza ubojstva najvi\xc5\xa1eg britanskog predstavnika na Bliskom istoku, baruna Waltera Guinnessa, u studenom 1944. u Kairu. Lehi je tako\xc4\x91er u\xc4\x8destvovao u Deir Yassin masakru._NEWLINE_U rujnu 1948., \xc4\x8dlanovi Lehia ubijaju poslanika UNa, Folkea Bernadottea u Jeruzalemu. Atentat je odobrila zapovjedni\xc4\x8dka trojka unutar Lehia, u kojoj je bio i budu\xc4\x87i premijer Jichak \xc5\xa0amir, koji je preuzeo operativnu odgovornost zapovjedni\xc5\xa1tva skupinom, poslije Sternove smrti. Ubojstvo Folkea Bernadottea diglo je puno pra\xc5\xa1ine i pridonijelo je da se Lehi proglasi nelegalnom skupinom u novoprogla\xc5\xa1enoj dr\xc5\xbeavi Izrael, i skupina se raspu\xc5\xa1ta. Na prvim izraelskim izborima, \xc4\x8dlanovi Lehia se udru\xc5\xbeuju u politi\xc4\x8dku strankuLista boraca, i izme\xc4\x91u ostalih Nathan Yellin-Mor ulazi u Knesset._NEWLINE_Izraelska vlada je 1980. izraelska vlada ustanovila, pod vodstvom biv\xc5\xa1eg zapovjednika Irguna Menahema Begina, vojni orden (vrpca), nazvan po skupini, koji se dodjeljuje \xc4\x8dlanovima Lehia koji su doprinijeli osnivanju izraelske dr\xc5\xbeave.'